Diari Oficial de la Generalitat Valenciana


Sumari del DOGV 9207, del 03-11-2021 (2021/11644)

RESOLUCIÓ de 27 d'octubre de 2021, de la Presidència de la Generalitat, per la qual s'aprova la dissolució de l'agrupació constituïda pels ajuntaments de Villahermosa del Río, Costur, Montán, Montanejos, Higueras i Pavías, i la creació de dues agrupacions, una de les quals es constitueix pels ajuntaments de Villahermosa del Río, Costur i Montanejos i per la Mancomunitat l'Alcalatén-Alt Millars, i l'altra pels ajuntaments de Montán, Pavías i Higueras.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11483


Data del document
:   27-10-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 d'octubre de 2021, de la Presidència de la Generalitat, per la qual s'aprova la dissolució de l'agrupació constituïda pels ajuntaments de Villahermosa del Río, Costur, Montán, Montanejos, Higueras i Pavías, i la creació de dues agrupacions, una de les quals es constitueix pels ajuntaments de Villahermosa del Río, Costur i Montanejos i per la Mancomunitat l'Alcalatén-Alt Millars, i l'altra pels ajuntaments de Montán, Pavías i Higueras. [2021/11452]  
Per l'Ordre de 19 de juny de 2002, de la Conselleria de Justícia i Administracions Públiques, es va aprovar la constitució de l'agrupació dels ajuntaments de Villahermosa del Río, Costur, Montán, Montanejos, Higueras i Pavías, per al sosteniment en comú del lloc de secretaria (DOGV 4306, 02.08.2002).  
Els plens dels ajuntaments d'Higueras i de Pavías, en les respectives sessions del 12 de juny de 2020, i el Ple de l'Ajuntament de Montán, en la sessió del 15 de juny de 2020, van acordar, per unanimitat, la separació d'aquesta agrupació, i també la classificació del lloc de treball de secretaria-intervenció resultant del procediment de constitució de la nova agrupació, en classe tercera, i l'adscripció del personal funcionari amb habilitació de caràcter nacional que estiga exercint el lloc de l'agrupació, a l'ajuntament que ostenta la presidència d'aquesta (Villahermosa del Río).  
La separació de l'agrupació està motivada en aquests acords per l'activitat administrativa, les exigències del servei i el temps assignat a cada ajuntament, fets que fan aconsellable la constitució d'una nova agrupació més reduïda de municipis per al sosteniment en comú del lloc de secretaria.  
Els plens dels ajuntaments de Montanejos i de Villahermosa del Río, en les sessions del 8 de juliol de 2020, i el Ple de l'Ajuntament de Costur, en la sessió del 9 de juliol de 2020, van acordar prendre raó dels acords adoptats pels plens dels ajuntaments d'Higueras i de Pavías el 12 de juny de 2020, i de Montán el 15 de juny de 2020, de separació de l'agrupació constituïda pels ajuntaments de Villahermosa del Río, Costur, Montán, Montanejos, Higueras i Pavías, per al sosteniment en comú del lloc de treball de secretaria-intervenció.  
  
Posteriorment, els plens dels ajuntaments de Villahermosa del Río, de Costur i de Montanejos, en les sessions del 10 de març de 2021, del 18 de març de 2021, i del 26 de març de 2021, respectivament, van acordar la separació de la citada agrupació, i també van aprovar inicialment la constitució i els estatuts d'una nova agrupació per al sosteniment en comú del lloc de secretaria-intervenció; que aquest lloc es classifique en classe tercera, i que la persona funcionària que ocupava aquest lloc en l'anterior agrupació quede adscrita al lloc d'aquesta nova agrupació. La nova agrupació estarà integrada pels ajuntaments esmentats i també per la Mancomunitat l'Alcalatén-Alt Millars, la qual va acordar la constitució de la nova agrupació i els estatuts d'aquesta en la sessió del ple del 29 d'abril de 2021.  
Aquests acords de dissolució de l'agrupació i de constitució d'una nova agrupació van ser sotmesos a l'audiència de la persona interessada el 7 de maig de 2021, i a informació pública, mitjançant anuncis publicats en el tauler d'edictes dels ajuntaments de Costur, de Montanejos i de Villahermosa del Río, i també de la Mancomunitat l'Alcalatén-Alt Millars ?en aquest cas només en relació amb la creació de la nova agrupació?, i en el Butlletí Oficial de la Província de Castelló número 54, de 6 de maig de 2021, i, mitjançant certificats de la secretaria de l'Ajuntament de Villahermosa del Río, de 21 de juny de 2021 i de 6 de setembre de 2021, es va acreditar que no es van presentar al·legacions ni en el tràmit d'informació pública ni en el d'audiència a la persona interessada, respectivament.  
La Junta de Govern de la Diputació Provincial de Castelló, en les sessions de 13 d'octubre de 2021 i de 8 de juny de 2021, va acordar aprovar els informes favorables a la dissolució de la mencionada agrupació, i a la constitució de l'agrupació formada pels ajuntaments de Villahermosa del Río, de Montanejos i de Costur i per la Mancomunitat l'Alcalatén-Alt Millars, respectivament.  
D'altra banda, el ple de l'Ajuntament de Montán, el 17 d'agost de 2020, i els plens dels ajuntaments de Pavías i d'Higueras, el 20 d'agost de 2020, van acordar, per unanimitat, adherir-se a la iniciativa plantejada per l'Ajuntament de Montán i promoure la constitució d'una agrupació integrada per aquests municipis per al sosteniment en comú del lloc de secretària-intervenció, així com l'aprovació dels estatuts que han de regir aquesta agrupació.  
Aquests acords van ser sotmesos a informació pública, mitjançant els anuncis publicats en el tauler d'edictes de l'Ajuntament de Montán i en el Butlletí Oficial de la Província de Castelló número 105, d'1 de setembre de 2020, sense que es presentara cap al·legació.  
La Junta de Govern de la Diputació Provincial de Castelló, en data 13 d'octubre de 2021, va acordar aprovar l'informe favorable a la constitució de l'agrupació constituïda pels ajuntaments de Montán, de Pavías i d'Higueras.  
Vistos els antecedents indicats, i en virtut del que es disposa en els articles 9 i 12 i en la disposició addicional segona del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional; en els articles 169 i 170.3 de la Llei 8/2010, de 23 de juny, de la Generalitat, de règim local de la Comunitat Valenciana, així com en els articles 9, 10 i 12 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana (d'aplicació a aquest supòsit, en virtut del que estableix la disposició transitòria tercera, lletra e, en relació amb la lletra a, de la Llei 39/2015, d'1 d'octubre, del procediment administratiu comú de les administracions públiques), i de conformitat amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Primer  
Aprovar la dissolució de l'agrupació constituïda pels ajuntaments de Villahermosa del Río, Costur, Montán, Montanejos, Higueras i Pavías per al sosteniment en comú del lloc de secretaria, de classe tercera. La persona funcionària amb habilitació de caràcter nacional que estiga exercint el lloc de l'agrupació en el moment d'acordar-se la dissolució, quedarà adscrita a l'Ajuntament de Villahermosa del Río.  
  
  
Segon  
Aprovar la creació de l'agrupació constituïda pels ajuntaments de Villahermosa del Río, de Costur y de Montanejos i per la Mancomunitat l'Alcalatén-Alt Millars, per al sosteniment en comú del lloc de secretaria, de classe tercera, la provisió del qual queda reservat a personal funcionari d'Administració local amb habilitació de caràcter nacional de la subescala de secretaria-intervenció. La persona funcionària amb habilitació de caràcter nacional que estiga adscrita a l'Ajuntament de Villahermosa del Río, queda adscrita a la nova agrupació.  
  
  
Tercer  
Aprovar la creació de l'agrupació constituïda pels ajuntaments de Montán, de Pavías i d'Higueras, per al sosteniment en comú del lloc de secretaria, de classe tercera, la provisió del qual queda reservat a personal funcionari d'Administració local amb habilitació de caràcter nacional de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 27 d'octubre de 2021.- El president de la Generalitat, p. d. (R 19.07.2019; DOGV 8596, 22.07.2019), el secretari autonòmic de Promoció Institucional i Cohesió Territorial: Alfred Boix Pastor.